Тема: Сăвăсем тата проза. Ритм. Рифма.

Тĕллевĕ: Сăвă уйрăмлăхĕпе тата сăвă çырас мельсемпе паллашасси.

Задачăсем:

1.Сăвăллă тата прозăллă текстсене уйăрма вĕрентесси:

2.Мĕн вăл ритм. Рифма тĕсĕсемпе паллаштарасси.

3.Сăмахсене рифмăлама вĕрентесси.Буриме тăвасси.

 Мастер-класс йĕрки.

Ырă кун пултăр: Хисеплĕ коллегăсем. Сире хамăн тĕпелте хапăл туса кĕтетĕп. Паян эпĕ сире ачасене пĕрремĕш хут прозăпа тата сăвăпа паллаштарни çинчен: çавăн пекех сăвă çырма вĕрентмелли ĕçсене пăхса тухасшăн. Мĕншĕн çак темăна суйласа илтĕм-ши? Мĕншĕн тесен илемлĕ сăвă ачасен ăшри туйăмĕсене хускатать: хайсене те сăвăçпа пĕрле чун-чĕререн савăнма: кулянма вĕрентет. Ачасен творчествине аталанма пулăшать.

 Ĕçе пуçлама пирĕн икĕ Ушкăна уйрăлма тивет: пĕри эксперт-комисси: тепри –мана пулăшакансем. Хăвăр вырăнсене йышăнăр: ĕçе тытăнатпăр.

 Ĕç девизĕ: - Пĕлмен ĕç патне алă пымасть. (Слайд)

 (слайд- смайлинк)

 Сирĕн умăрта икĕ смайлик выртать. Сирĕн ĕçлес кăмăл мĕнле-ши. Çĕклесе кăтартăр: тархасшăн.

Пĕтĕмлетÿ: Çак ĕçе туса ĕç шайне ÿстеретпĕр.

 (слайд)

Пĕрремĕш ыйту. Мĕн вăл сăвă. Вăл мĕн тума кирлĕ. Экран çинче сăвă йĕркисем:

Хĕллехи ыйхăран

Пур тавра вăранать.

Инçетри ват вăрман

Хуп-хуран курăнать.

-Çак йĕркесене çыракан çыннăн профессине калăр.

-Поэт.

-Паян эпир литература тĕпелне кĕретпĕр.Çав тĕпеле кĕме поэзи вăрттăнлăхне уçса пама тивет. Пĕрремĕш вăрттăнлăх-пирĕн пуплев. (Слайд)

-Сирĕн умăрта виçĕ Паллă çыннăн портречĕсем. камсем вĕсем.Каласа тухăр.

 (Слайд)

-(К. В. Иванов: М. Трубина: Е. Лисина.)

-Халĕ икĕ текст вуласа паратăп. Çак текстсем хушшинче мĕнле пĕрпеклĕх тата мĕнле уйрăмлăх пур-ши. Тата çак йĕркесем камăн творчествинчен.

-Эпĕ вуланине лайăхрах туйса илме: çав йĕркесен ÿкерчĕкĕ куç умне тухса тăтăр тесе куçсене хупса итлетпĕр.

 (слайд)

 Хĕл иртсе кайрĕ. Çырмара кĕрлесе шыв юхать.

Ача-пăча урамра выляса чупса çурет.

Хĕл куççÿлĕ шавласа

Юхса кайрĕ çырмара

Ачи-пăчи выляса

Чупса çÿрет урамра.

-Çак икĕ текст мĕн енчен пĕр пек.

-(пĕр пек пĕлтерĕшлĕ: иккĕшĕнче те çуркунне çинчен калать:куç умне пĕрпек ÿкерчĕк тухса тăрать.)

---Икĕ текст мĕнпе уйрăлса тăраççĕ.

---(иккĕмĕш тексчĕ кĕвĕллĕ янăрать. Тулашĕнчен пахсан –ăна юпапа çыраççĕ.)

---Иккĕмĕшĕ ---сăвă.Çак сăвă йĕркисене кам çырнă-ши.

--К. В. Иванов

---Сăвва юпапа çыраççĕ.Çак виçĕ Писательтен пурте сăвă çырнă-ши.

---Çук. М. Трубина—сăвă та проза та çырнă.Е. Лисина проза çырнă. К. В. Иванов—сăвă çырнă.

--Пирĕн пуплеве мĕнле йĕркелеме пулать.

--Пуплев прозăллă тата сăвăллă пулать.

(Литература вулав урокĕнче 1-мĕш классрах сăвăласа çырнă хайлавсемпе тата вĕсен хăйьевĕрлĕхепе паллашатпăр. Сăвăç: автор ăнлавсене кĕртетпĕр.

Слайд.

---Поэзи тĕпелĕнче иккĕмĕш вăрттăнлăх---сăвăллă пуплев.

-Иккĕмĕш текст пирĕн сăвăллă янăрарĕ.Пурнан пурнăçра та ритм шавне илтетпĕр.Ритм шавне ăçта тĕл пулнă эсир.

--(музыкăра: ташăра: чĕре таппи: кунпа çĕр улшăнни: çулталăк хушши улшăнни)

--Апла пулсан мĕн вăл ритм.

(Сасă çаврăмĕнчи йĕркесем пĕр евĕрлĕсасташлă пулаççĕ Çакă вăл ритм.)

--Пусăмлă тата пусăмсăр сыпăксем черетленсе пыни.Çак панă сăвă ритмне алă çупса палăртса пăхар-ха.

 Си-вĕ çи-лĕ у-ла-са

 Çу тум-не ту-ла-рĕ.

 Си-вĕ çу-мăр юр пул-са

 Çĕр-шы-ва хуп-ла-рĕ.

--Юрă кĕввине туймасăр сăвă çырма çук. Сăвă çырнă чухне пĕр –пĕр юрă кĕввипе те ĕçлеме пулать.Юрă кĕввине асра тытсан ача ритмран пăрăнса каясран сыхлать.

-(Слайд)

-Виççĕмĕш вăрттăнлăх---рифма(састаш)

-Сăвă прозăллă калавран тата мĕнпе уйрăлса тăрать.(Рифмăпа)

\_Мĕн вăл рифма.(Сăвă йĕркисен вĕçĕсем пĕр пек вĕçленнине рифма теççĕ.)

Халĕ Сирĕнпе выляса илетпĕр.Кашни ушкăна сăмахсем валеçсе паратăп: эсир вĕсем валли рифмăланакан сăмахсем нумайрахтупса çырма тăрăшăр.

1мĕш ушкăн: 2-мĕш ушкăн:

Иккен вăрман

çутса калча

çырмасем пике

çаран автан

ĕшĕнсе юр

Хур пирĕн

Сивĕ Йывăçсем

Пăхатпăр кунта

Шуратнă шарласа

-Сăвă çырнă чухне ал айĕнче тĕрлĕрен словарьсем кирлĕ. Çакна ачасем аван чухлаççĕ. Вырăсла-чăвашла: чăвашла-вырăсла словарсем: орфографи словарĕсем: синонимсен: антонимсен тата урăх йышши словарьсем ачасен пуплевне пуянлатаççĕ.Уйрăмах синонимсен словарĕ Усăллăпулнине палăртас килет. Ахаль чух пĕр-пĕринпе хутшăннă май шкул ачисемпĕр сăмахах çине-çине калаççĕ: синонимсемпе усă курма чухламаççĕ. Сăвă хайланă чух вара синонимсемпе пĕлсе усă курни уйрăмах кирлĕ.Чăваш чĕлхин тÿнтер словарĕ çинчен те асăнса хăварас килет.Ку словарь ачасене питĕ Килĕшет.Пур тĕрлĕ словаре те алфавит йĕркипе сулахайран сылтăмалла хатĕрлеççĕ Пулсан—кунта сылтăмран сулахаялла : урăхла каласан—тÿнтер майлă йĕркелесе çырнă.Ку словаре рифма шырамалли справочник пек ксă курма юрать.

--Ушкăнсем ĕçĕсене вĕçлерĕç: тĕрĕслетпĕр.

\_ Маттур. Халĕ рифма тĕсĕсене пăхса тухатпăр.

\_ Сăвă çырнă чухне виçĕ теслĕ рифма пулать. Сăвă çаврăмĕнчи йĕркесен юлашки сăмахĕсем пĕр пек пĕтеççĕ. Пĕрремĕшпе иккĕмĕш йĕркери сăмахсен вĕçĕсем пĕр пек пулсан тата 3-пе 4-мĕш йĕркери пĕр пек пулсан \_ ку мăшăр рифма.

\_ Пĕрремĕш йĕркепе виççĕмĕш йĕрке вĕçĕсем пĕрпекленсен \_ хĕреслĕ рифма пулать.

\_ Пĕрремĕшпе тăваттăмĕш: иккĕмешпе виççĕмĕш йĕркесен вĕçĕсем пĕрпекленсен çавра рифма пулать.

Халă сире сăвăсем валеçсе паратăп: эсир унта мĕнле рифмăпа усă курнине палăртăр.

1 ушкăн

Сивĕ çилĕ тек улать:

Тутăхать ту тумĕ.

Çумăрĕ куллен çăвать:

Çăрăлать киль умĕ.

 Пур тинĕс кукринче юман:

 Ун çумĕнче пур ылтăн сăнчăр:

 Пулать-и каç: çитет-и кăнтăр

Ăслă кушак аçи ялан

 Тек çаврăнать сăнчăрпалан

Пĕр каç кÿлĕм çил ачи

Чупма тухрĕ катаччи

Шак. шаккарĕ мăрьене

Çÿçентерчĕ Марьене.

2 ушкăн

Кăпăш юршăн хаваслантăм

Йĕлтĕр сыртăм урана.

Хăвăрт шурăм: тапаçлантăм:

Сиксе тухрăм çырмана.

Кайăксем юррине

 Янратма пит хавас

Çуркунне çитнине

 Систересшĕн пулас.

Эпĕ пултăм вăрманта:

Упа йĕрĕ çук унта.

Иккĕ урлă: иккĕ тăрăх –

Кам-ши сикнĕ шур юр тăрăх.

\_ Маттур: кашни ушкăнĕ питĕ анван ĕçлерĕ.

\_ Юлашки вăрттăнлăх \_ «Буриме».

Ачасене рифмăлама вĕрентме «Буриме» литература вăййипе усă куратпăр. «Буриме» \_ француз сăмахĕ: «римăллă сăмах вĕçĕсем» тенине пĕлтерет. «Буриме» литература вăййинче пĕр-пĕр темăпа маларах хатĕрленĕ рифмăллă сăмахсемпе сăвă çырмалла. Çавра рифмăсемпе усă курма йывăртарах: çавăнпа мăшăр тата хĕреслĕ риымăсемпе хаваспах ĕçлеççĕ ачасем. Халĕ сиренпе те сăвă çырса пăхатпăр.

1 ушкăн 2 ушкăн

васкаççĕ урама

чупаççĕ выляма

илĕртет хампала

чĕнет хăвалама

вĕрет тăратпăр

вĕрет пуçтаратпăр

Укçине тăрăшса

укçине хурса

урамра килет

урокра савăнать

вĕренмелле пуплет

пĕлмелле калаçать

 \_Мĕнле шутлатăр: сăвă çырма рифма тума пĕлни çеç çителĕклĕ-ши.

-(Çук. Ритм кирлĕ Тата сăмахсем пĕр-пĕр темăпа çыхăнса тăмалла.

Сăвă çырнă чухне йĕркесенчи сыпăк шучĕ те пĕр пек пулмалла.Халăх юррисен сăввисенче йĕркесенчи сыпăксен шучĕ пĕрешкел. Ытларах чухне кашни йĕркере 7 сыпăк пулать.Çак ĕçсене 3 класрах тăватпăр: ачасене сăвă йĕркисем çырма хăнăхтаратпăр.Чунра сăвă йĕркисем çуралччăр тесен çут тĕнчене туйса илме: вăрттăнлăхĕсене курма пĕлмелле. Çавăнпа та çут çанталăка сăнама: илемлĕхне курмахăнăхтаратпăр. Урокра художниксен пейзаж ÿкерчĕкĕсемпе ĕçлетпĕр. Ачасем ÿкерсе илнĕ Фотосемпе те усă куратпăр.

--«Буриме» вăйăпасăвă çырса пĕтерчĕç. Халĕ вĕсене сăмах паратпăр.(Сăввисене вулаççĕ)

--Хăшĕн сăвви килĕшрĕ. Хăвăр кăмăлсене калăр.(Калаççĕ)

----Час-часах эпир çапла калатпăр. Вăл гений: ăна турри панă тетпĕр. Сăвва вара талантлă çын кăна çырма пултарать. Пĕр енчен шухăшласан ку тĕрĕс те. Кашни ачана сăвăç тума май çук. Анчах ăна сăмах илемне: чĕлхе пуянлăхне:унăн техĕмне туйма хăнăхтарма пулатех. Япăх вĕренекен ача та майне пĕлсен тăватă йĕркеллĕ сăвă çырмашкăн хăнăхтарма пулать.(Слайд. Петĕр Хусанкай сăвви)

-Çакăнпа хамăрăн ĕçе вĕçлетпĕр. Мана пулăшнăшăн тавтапуç Сире манăн тĕпел кăмăла кайрĕ-и.Çĕнни вĕрентĕр-и.Сире пурне те ĕçре пысăк çитĕнÿсем тума сĕнетĕп.